jkorsvik/nowiki_second_scrape_merged huggingface dataset:
Kostas Filippidis

Kostas Filippidis (gresk: Κώστας Φιλιππίδης; født 26. november 1986 i Athen) er en gresk stavhopper. Han tente OL-ilden ved sommer-OL 2004, og etter at han ble tatt for doping i 2007 ble han utestengt fram til februar 2009. Hans fremste medalje til nå er gull ved Middelhavslekene 2005, men han har også en fjerdeplass fra VM i friidrett innendørs 2010.


== Karriere ==


=== Junior ===
Filippidis har flere gode plasseringer som junior. Han kom på 4.-plass ved Ungdoms-VM 2003 i Sherbrooke. Året etter kom han på 4.-plass ved Junior-VM i Grosseto, og i 2005 fikk han sølv ved junior-EM i Kaunas. 


=== Senior ===
Hans første store internasjonale stevne var EM i friidrett innendørs 2005 i Madrid. Her greide han 5,60 i kvalifiseringen, og hadde tre riv på 5,70. Dette holdt ikke til plass i finalen. Deretter vant han gull ved Middelhavslekene 2005 i Almería i Spania. Senere på året deltok han også i VM i friidrett 2005 i Helsingfors, der han kom på delt 6.-plass i sin kvalifiseringsgruppe, og heller ikke her kom han til finalen. Året etter deltok han ved EM i friidrett 2006 i Göteborg, der han kom på 26.-plass av 27 utøvere i kvalifiseringen, og ikke deltok i finalen. 5,35 ble hans beste hopp. 
Den 16. juni 2007, ved det greske mesterskapet i friidrett, avga han en positiv dopingprøve. Han testet positiv på etilefrin, og ble fradømt retten til å konkurrere fram til 15. juni 2009. Han søkte imidlertid om å få utestenelsen avkortet, og fikk lov å konkurrere igjen fra 16. februar 2009. 
Etter utestengelsen deltok han ved Lag-EM i friidrett 2009 i Leiria, der han kom på 4.-plass. Ved VM i friidrett 2009 i Berlin i august greide han bare 5,55, og kom ikke til finalen. I september greide han 6.-plass ved World Athletics Final. 
I 2010 greide han ny gresk innendørsrekord på 5,70, og ved VM i friidrett innendørs 2010 kom han på 4.-plass, med samme høyde som Alexander Straub som tok bronsen. I juli deltok han ved EM i friidrett 2010, der han greide 5,40, men dette holdt ikke til finaleplass. 
I 2011 greide han 5,61 da han deltok ved EM i friidrett innendørs i Paris. Dette holdt til 5.-plass i finalen, der franske Renaud Lavillenie vant gullet. Senere på høsten hoppet han 5,75 ved VM i friidrett 2011 i Daegu, som var en tangering av den greske rekorden, og holdt til 6.-plass. 
Ved VM i friidrett innendørs 2012 kom han på 7.-plass, med 5,70 i finalen. 


== Referanser ==


== Eksterne lenker ==
(en) Kostas Filippidis – Olympics.com 
(en) Kostas Filippidis – Olympic.org 
(en) Kostas Filippidis – Olympedia 
(en) Kostas Filippidis – Sports-Reference (OL-resultater – arkivert) 
(en) Kostas Filippidis – World Athletics 
(en) Kostas Filippidis – Diamond League 
(en) Kostas Filippidis – Track and Field Statistics
Knallkvikksølv

Knallkvikksølv eller kvikksølvfulminat er et stoff med kjemisk formel Hg(CNO)2. Stoffet er et fast, gråbrunt krystallisk pulver. Knallkvikksølv er eksplosivt i luft, men når det oppbevares under vann er det stabilt. Tørt knallkvikksølv er følsomt for sjokk, friksjon og varme. Ved antenning deflagrerer stoffet raskt og spaltes til kvikksølvdamp, karbonmonoksid og nitrogengass

Hg(CNO)2 → Hg + 2CO + N2


== Fremstilling ==
Knallkvikksølv fremstilles ved å først reagere kvikksølv med konsentrert salpetersyre og deretter tilsette etanol. Det ble første gang framstilt i år 1800 av Edward Charles Howard.


== Egenskaper og bruksområder ==
Knallkvikksølv vil begynne å dekomponere ved omkring 100 °C, men overskuddsvarmen fra reaksjonen vil fort øke temperaturen til dekomponeringen blir eksplosiv, derav navnet «knallkvikksølv». Dekomponering kan også skje ved fysisk påvirkning, for eksempel gjennom et slag fra en metallgjenstand. Stoffet ble tidligere brukt i tennhetter til patroner og i eldre tid til kruttlapper og andre friksjonsbaserte sprengmidler. Stoffet er nå tatt ut av bruk på grunn av stoffets giftige egenskaper og siden produktene også er giftige og miljøfarlig


== Referanser ==
Radiometer

Et radiometer er et måleinstrument som måler strålingsintensitet eller effekten i elektromagnetisk stråling. De benyttes først og fremst for å måle infrarødt lys, for eksempel i miljøsatellitter.
Spesielt kjent er Crookes-radiometeret, en spindel i en glassballong som roterer når lys faller på vingene. Vingene er reflekterende på den ene siden og sorte på den andre siden. Iblant sies det at radiometeret roterer på grunn av strålingstrykk. Det er imidlertid ikke riktig, ettersom spindelen ikke roterer i totalt vakuum.
Mariner 1

Mariner 1 var den første romsonden i det amerikanske Mariner-programmet. Meningen var at romsonden skulle fly forbi planeten Venus, men romsonden feilet rett etter oppskytingen. Tekniske problemer forårsaket at radiokontakten mellom rakettrinnet og navgasjonssystemet på bakken ble brutt, dermed tok en feilprogrammert datamaskin i raketten over kontrollen og sendte den ut av kontroll. Mariner 1-ferden varte bare i 4 minutter og 53 sekunder før den ble skutt ned av sikkerhetsgrunner.
Mariner 2

Mariner 2 var den andre romsonden i det amerikanske Mariner-programmet. Romsonden ble skutt opp 27. august 1962, én måned etter at Mariner 1 feilet kort tid etter oppskytning. Mariner 2 ble den første romsonden som besøkte en annen planet enn jorden da den passerte planeten Venus 14. desember samme år.
Frédéric Berger

Frédéric Berger (født 27. august 1964) er en fransk tidligere skihopper.
Han deltok i verdenscupen og den tysk-østerrikske hoppuka i årene 1983-1988, og hadde 40.-plass i 1985/86 som beste sammenlagtplassering i verdenscupen. Samme sesong ble han nummer 44 sammenlagt i Hoppuka. Han var tre ganger blant de ti beste i enkeltrenn i verdenscupen, med 3.-plass i Chamonix 22. desember 1985 som beste plassering.
Berger deltok i VM i 1985 og 1987, med 39.-plass i stor- og normalbakken i Oberstdorf i 1987 som beste individuelle plasseringer. I OL i Calgary i 1988 ble han nummer 49 av 58 deltakere i normalbakken. Han var med i VM i skiflyging i Planica i 1985 og Bad Mitterndorf (Kulm) i 1986, og ble nummer 34 og 26.


== Referanser ==


== Kilder ==
Sports Reference: Frédéric Berger Arkivert 15. februar 2010 hos Wayback Machine. (besøkt 11. juli 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Frédéric Berger – Olympedia 
(en) Frédéric Berger – Sports-Reference (OL-resultater – arkivert) 
(en) Frédéric Berger – FIS (skihopping)
Venera 1

Venera 1 var den første interplanetariske romsonden og hadde som mål å nå planeten Venus. Den ble skutt opp 12. januar 1961 av Sovjetunionen og passerte Venus 19. mai samme år. Venera 1 var det andre oppdraget i Venera-programmet.
Venera 1 var en viktig milepæl i hvordan romsonder ble designet. Under det meste av flyvningen var spinnet stabilisert. Dette var den første romsonden som gjorde korrigeringer i flytiden ved å gå inn i en 3-aksel stabilisering, fiksert mot solen og stjernen Canopus. Om den hadde nådd Venus hadde den gått inn i en annen type stabilisering, med fiksering mot solen og jorden og for første gang brukt en parabolantenne for å sende data.


== Instrumenter ==
Venera 1 hadde en masse på 643,5 kg og bestod av en sylinderformet kropp, ca. 2 meter lang, 1 meter i diameter og en halvkule på toppen. Det interne trykket var 1,2 amtosfærer av tørt nitrogen og interne vifter opprettholdt en jevn distribusjon av varme.
To solpaneler sørget for å lade batteriene. En to meter parabolantenne var designet for å sende data fra Venus til jorden på 922,8 MHz. En annen 2,4 meter lang antenne ble brukt for å overføre data mens farkosten fremdeles var nær jorden.


== Eksterne lenker ==
(en) Venera 1 – kategori av bilder, video eller lyd på Commons 
The Soviet Exploration of Venus
Bredde

Bredde er en måling fra venstre til høyre. Målingen må gjøres horisontalt, eller vannrett, ellers benevnes den høyde. Termen brukes ofte om den korteste av de ortogonale dimensjonene, sammen med lengde og høyde.
Bredde, som i breddegrad, kan også brukes for beskrive hvor langt et sted ligger nord eller syd for ekvator.
Michal Balner

Michal Balner (født 12. september 1982 i Opava) er en tsjekkiesk stavhopper. Hans fremste internasjonale plassering til nå er 6.-plass i VM i friidrett innendørs 2010.


== Karriere ==
Han deltok i sitt første VM i 2007 i Osaka, men han nådde ikke finalen. I 2009 deltok han i innendørs-EM i Torino, og hoppet 5,40, men heller ikke denne gang nådde han finalen.
I 2010 kom han på sjetteplass i VM i friidrett innendørs 2010 i Doha. Han greide 5,60 i kvalifiseringen, men bare 5,45 i finalen. Steven Hooker vant gullet, med ny mesterskapsrekord på 6,01. I EM i friidrett 2010 i Barcelona i juli kom han på 13.-plass totalt i kvalifiseringen med 5,60, og nådde ikke finalen.


== Referanser ==


== Eksterne lenker ==
(en) Michal Balner – Olympedia 
(en) Michal Balner – Sports-Reference (OL-resultater – arkivert) 
(cz) Michal Balner – Tsjekkias olympiske komité 
(en) Michal Balner – World Athletics 
(en) Michal Balner – Diamond League 
(en) Michal Balner – Track and Field Statistics
Venera 7

Venera 7 (russisk: Венера-7) var en sovjetisk romsonde og en del av Venera-programmets romsonder til Venus. Da den landet på planetens overflate ble det den første menneskeskapte romsonden som vellykket landet på en annen planet og sendte informasjon tilbake på jorden.
Den entret Venus' atmosfære 15. desember 1970 og landet på planeten kl. 05:34:10 UTC samme dag. Landningskoodinatene var 5° S, 351° V.
Kapselantennen var strukket ut og signalene ble sendt mens den gikk gjennom atmosfæren i 35 minutter. Ytterligere 23 minutter med svært svake signaler ble sendt fra romsonden etter at den hadde nådd overflaten, sannsynligvis på grunn av at romsonden stusset ved landing og landet på siden og hovedantennen pekte ikke i riktig retning for en klar overføring til jorden.


== Eksterne lenker ==
Venera 7 NASA NSSDC Master Catalog Data
Plumbing the Atmosphere of Venus
Jon Eilert Bøgseth

Jon Eilert Bøgseth (født 22. februar 1959) er en norsk tidligere skihopper som representerte Namdalseid IL.
Han begynte som kombinertløper, og ble juniornorgesmester i 1979 og 1980, men skiftet så til spesielt hopp. Han deltok i verdenscupen og den tysk-østerrikske hoppuka i 1980/81 og 1982/83. Sammenlagt i verdenscupen ble han nummer 15 og 19; i Hoppuka ble han nummer 65 og 46 sammenlagt. Hans beste plassering i enkeltrenn i verdenscupen var 2.-plass i Chamonix 26. februar 1981. Han ble nummer 19 i VM i skiflyging i Harrachov i 1983.
Jon Eilert Bøgseth tok sølvmedalje i NM normalbakke i Marikollen i 1981. Hans personlige rekord i skiflyging er 166 meter, satt i Planica.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 337
Normann Ryan: Nord-Trøndelag skikrets 75 år 1923-1998. Nord-Trøndelag skikrets, Steinkjer 1998. s. 16 (hefte, digitalisert av Nasjonalbiblioteket)


== Eksterne lenker ==
(en) Jon Eilert Bøgseth – FIS (skihopping)
Telemetri

Telemetri (tele + metri) betyr egentlig fjernmåling, og brukes vanligvis om trådløs overføring av måledata (se også utvidet definisjon under). Overføringen kan skje via radiobølger eller optisk ved hjelp av for eksempel infrarødt lys eller laser. Såvel analoge som digitale systemer forekommer, men i den siste tiden har de digitale blitt helt dominerende på markedet. Avhenging av situasjonen og kravet til ytelse (sanntidskrav, rekkevidde og overføringskapasitet med mere) kan man bruke standardløsninger som for eksempel WLAN, radiomodem og GSM eller utvikle spesialløsninger.
Telemetriutstyr kan deles inn i to hovedkategorier; langdistanse og kortdistanse.


== Langdistanse ==
Langdistansetelemetri brukes på avstander fra noen meter og helt til romfartøyer flere hundretusen kilometer unna. Oftest skjer overføringen mellom et kjøretøy av noen slag, for eksempel et prøvefly, en konkurransebil etc., og en sentral måledatainnsamlingsstasjon. Ved langdistansetelemetri samles normalt alle måledata fra ulike kilder sammen ved hjelp av et målesystem i kjøretøyet og sendes over en felles kanal.


== Kortdistanse ==
Kortdistansetelemetri brukes på svært korte avstander, opp til et par meter. Slik telemetri finnes på grunn av at det av praktiske årsaker ikke går å ha ledninger mellom måledatainnsamlingen og måleobjektet, for eksempel når man vil måle på en roterende maskin. Disse utrustningene er oftest svært små (på størrelse med en tannpirkereske eller mindre) og inneholder all elektronikk som trengs for å utføre målingen og sende måledata. Oftest sendes bare måleverdiene fra en eller et par givere over en kanal.


== Utvidet definisjon ==
Telemetri brukes oftest for å referere til trådløse overføringsmekanismer (f.eks. radio, ultralyd, hydroakustikk, infrarødt lys), men kan også omfatte måledata som blir overført via andre medium som telefoni eller datanettverk via optisk forbindelse eller kablet overføring.


== Se også ==
Fjernanalyse
Venera 8

Venera 8 (russisk: Венера-8) (produsentenes betegnelse: 3V (V-72)) var en sonde i det sovjetiske Venera-programmet for å utforske Venus. Sonden ble skutt opp 27. mars 1972 og entret Venus' atmosfære 22. juli samme år.


== Eksterne lenker ==
(en) Venera 8 – kategori av bilder, video eller lyd på Commons 
Plumbing the Atmosphere of Venus
Venera 8 NASA NSSDC Master Catalog Data
Venera 9

Venera 9 (russisk Венера-9) (produsentenes betegnelse: 4V-1 No. 660) var en sovjetisk romsonde, en del av Venera-programmet, for å utforske Venus Den bestod av en omløpssonde og et landingsfartøy. Den ble skutt opp 8. juni 1975 kl. 02:38:00 UTC og veide 4 936 kg. Orbiteren var det første romfartøyet til å gå i bane rundt Venus, mens landeren var den første til å returnere bilder fra overflaten av en annen planet.


== Referanser ==
Teenage Dream

Teenage Dream er det tredje studioalbumet med Katy Perry utgitt den 24. august 2010.


== Sporliste ==
«Teenage Dream» — 3:47
«Last Friday Night (T.G.I.F.)» — 3:50
«California Gurls» — 3:56
«Firework» — 3:47
«Peacock» — 3:51
«Circle the Drain» — 4:32
«The One That Got Away» — 3:47
«E.T.» — 3:26
«Who Am I Living For?» — 4:08
«Pearl» — 4:07
«Hummingbird Heartbeat» — 3:32
«Not Like the Movies» — 4:01


== Eksterne lenker ==
(en) Teenage Dream på Discogs 
(en) Teenage Dream på MusicBrainz 
(en) Teenage Dream på Spotify 
(en) Teenage Dream på AllMusic
Venera 10

Venera 10 (russisk Венера-10) var en sovjetisk romsonde, en del av Venera-programmet, for å utforske Venus. Den bestod av en orbiter og en lander. Den ble skutt opp 14. juni 1975 03:00:31 UTC.
Kallastuå

Kallastuå er et kunstgalleri etter kunstneren Kalla Skrøvseth (1913-1997) fra Tellesbø i Surnadal. Galleriet inneholder oljemalerier, mosaikker og pasteller fra hennes store produksjon. Kallastuå ble åpna 31. oktober 1998 og ligger cirka 2,3 km fra Skei sentrum, langs fylkesveien på nordsida av dalen.
Våren 2017 ble det oppdaget at bygningen hadde fått store vannskader. Ledelsen bestemte seg derfor for å holde galleriet stengt for publikum sommeren 2017, og bruke tiden på utbedringer av skadene. Også noen av verkene i samlingen ble påført vannskader. To eller tre av dem var totalskadet.


== Referanser ==


== Eksterne lenker ==
Kallastuå
1825 i Danmark

Begivenheter i året 1825 i Danmark.


== Statsledere ==
Monark – Frederik VI


== Hendelser ==
Som den første noensinne isolerer H. C. Ørsted grunnstoffet aluminium.


== Kunst og kultur ==
28. januar – Det kongelige nordiske oldskriftselskab blir stiftet.
Kunstforeningen blir stiftet.
Poul Martin Møller mottar 100 riksdaler fra Selskabet til de skønne og nyttige Videnskabers Forfremmelse for sin oversettelse av Odysseen.
Byggingen av Vor Frue kirke i København pågår. Kirken er tegnet av C.F. Hansen.
Bertel Thorvaldsen bor og arbeider i Roma.


== Fødsler ==
2. januar – Johan Frederik Busch, fotograf (d. 1883)
26. januar – Hans Balzer Dahl, xylograf (d. 1893)
28. januar – Moses Melchior, forretningsmann og skipsreder (d. 1912)
16. april – Jacob Brønnum Scavenius Estrup, politiker og statsminister  (d. 1913)
16. september – Jens Nicolai Ludvig Schjørring, prest og salmedikter (d. 1900)
19. november – Jacob Kornerup, konservator  (d. 1913)
30. november – Julius Exner, maler (d. 1910)


== Dødsfall ==
16. februar – Georg Gerson, bankier og komponist (f. 1790)
8. april – Carl Ferdinand Degen, matematiker (58, f. 1766)
2. juni – Jens Michael Hertz, biskop (58, f. 1766)
4. oktober – Jacob Just Gudenrath, jurist og forfatter (f. 1758)


== Referanser ==
John Milnor

John Willard Milnor (født 20. februar 1931 i Orange i New Jersey) er en amerikansk matematiker kjent for sitt arbeid innen differensialtopologi, K-teori og dynamisk system. Han vant Fieldsmedaljen i 1962, Wolfprisen i 1989 og Abelprisen i 2011. Milnor er professor ved Stony Brook University. Hans kone, Dusa McDuff, er professor i matematikk ved Barnard College.


== Referanser ==
Dina Misund

Dina Misund (født 28. desember 1988 i Midsund) er en norsk sanger og låtskriver. Hun platedebuterte med albumet Listen som ble utgitt den 25. januar 2010 etter at hun i 2008 ga ut singelen «This World» og i 2009 «I Know». I 2009 vant hun X Factors nettbaserte konkurranse, Studio X, og framførte «I Know» i Telenor Arena under X Factor-sendingen den 18. desember 2009. Misund deltok i Melodi Grand Prix 2014 med låten «Needs», hvor hun komponerte musikken og Frode Bjørgmo Strømvik skrev teksten. Misund gikk videre til finalen fra semifinalen den 7. mars.


== Diskografi ==
Singler

«This World» (2008)
«I Know» (2009)
«When He's Gone» (2012)
«You Don't Wanna Know» (2012)
«Needs» (2014)
«Om Du E Klar» (2016)
«Desemberkvelden» (2017)
«Flamme» (2019)
«La det bli mæ det» (2019)Album

Listen (2010)
Nice Distractions (2014)EP

«Nye Spor» (2016)


== Referanser ==


== Eksterne lenker ==
Offisielt nettsted 
(en) Dina Misund på MySpace
Listen (album)

Listen er et musikkalbum med Dina Misund, utgitt på 25. januar 2010. Dette er hennes debutalbum som soloartist.


== Sporliste ==
«I Know»
«Listen»
«Waiting for the Sunshine»
«Alone»
«This World»
«Stay»
«Let Me Down»
«Some Days»
«Dead or Alive»
«Life»
«Alone» (Radio Edit)
«Lost»
John Vinge

John Vinge, p.hd. (født 1. august 1973) er en norsk musikkpedag, musiker og komponist. Han har skrevet musikk for barne-tv (Fantorangen, Lese- og Tellekorpset, Sangfoni). Han var tidligere pianist i det norske bandet Trang fødsel og vokalist og låtskriver i Elvin Friendly. Han har samarbeidet med andre artister som Aasmund Nordstoga, Unge Frustrerte Menn, Morris og Something Odd med Odd Nordstoga på vokal.


== Diskografi ==


=== Trang Fødsel ===
Bare barnet (1995)
Hybel (1997)
Feber (1998)
Damp (1999)
De aller beste (2005)
Hammock (2007)SinglerKursiv (1997)
Hippie (1997)
Livet det er helt ålreit (1997)
James Bond (1997)
Midt i trynet (1997)
Manisk (1998)
Bing bang (1998)
Drømmedame (1998)
Hele veien hjem (1999)
Ligg unna (1999)
Det kimer i klokker og klirrer i glass (2003)
Fredag (2005)
Ikke meg (2007)
Utopia (2009)


=== Something Odd ===
Something Odd (1997)
Solreven (1998)SinglerFuggel i karmen (1998)


=== Elvin Friendly ===
Girls Like Us EP (2001)
A Nice Girl Called a Bitch EP (2002)
Goes to Work (2004)
Elvin Friendly (2007)SinglerThe Walk (2001)
Dessert Queen (2007)


=== Mulle Miktor ===
Mulle Miktor (2002)


=== Absolutt Relativt ===
My Heart Is Your Machine Gun (1998)


=== Corvine ===
Nova EP (2000)


=== Deltar på ===
Roy Albert Hall & Raddisene: Ute av hula (hoola-hoola) (1994)
Emmerhoff & The Melancholy Babies: Viva Revenge (1999)
Nordstoga: Nordstoga (2000)
Kenneth Sivertsen: Blod og bensin (2000)
Asgeir Borgemoen: Sjefen over alle sjefer (2001)
Unge Frustrerte Menn: Dronningen av kalde føtter (2001)
Unge Frustrerte Menn: Dronningen av kalde føtter (2001)
Paris: You Know Me (2002)
By:Larm: By:Larm Live Kristiansand 07.03–10.03 2002 (2002)
Unge Frustrerte Menn: Solen titter frem – de beste sangene (2002)
Asgeir Borgemoen: Turbo compressor noz injection (2002)
Morris: Ingen ringere enn... (2002)
Odd Nordstoga: Luring (2004)
Asgeir Borgemoen: Asgeirs beste (2004)
Bjarte Hjelmeland: Barske Børnerim (for viderekomne voksne) (2004)
Karen Jo Fields: In Your Pages (2005)
Odd Nordstoga: Heim te mor (2006)
Jul i Svingen: Jul i Svingen (2006)
Universal Music: Tidenes beste barneplate 3 (2007)
Jørund Fluge Samuelsen: Eggensongar (2008)
Aasmund Nordstoga: Ein visefugg (2009)
Odd Nordstoga & Sissel Kyrkjebø: Strålande Jul (2009)
Aasmund Nordstoga: Friaren (2010)
Barneselskapet: Supersanger med Fantorangen og Kuraffen (2010)
Odd Nordstoga: November (2010)
Aasmund Nordstoga: Tolv dagar i jola (2011)
Barneselskapet: Jul jul jul! (2011)
Aasmund Nordstoga: Guten – Songar av Aasmund Olavsson Vinje (2013)
ESS Engros: Ludo Kids – Ut på tur, aldri sur (2013)
Aasmund Nordstoga & Gunnhild Sundli: Sæle jolekveld (2015)
Sangfoni: Sangfoni (2017)
Tshawe Baqwa: Drømmedame (2018)
Hver gang vi møtes: Hver gang vi møtes – Sesong 7 (2018)
Ivar Nergaard: Hjertegras (2018)
Ivar Nergaard: E vise i det blå (2018)
Ivar Nergaard: Hjertegras – Ivar Nergaard synger Vidar Sandbeck (2018)
Ivar Nergaard: Langs bygdeveien (2018)
Ivar Nergaard: Ved Gråten sjø (2018)
Ivar Nergaard: Levebrød (2018)


== Eksterne lenker ==
(en) John Vinge på Internet Movie Database 
(en) John Vinge på Discogs 
(en) John Vinge på MusicBrainz 
(en) John Vinge på MusicBrainz
Tan Binh

Tan Binh (Quận Tân Bình) er en av Ho Chi Minh-byens 24 bydeler. 
Området er 22,38 kvadratkilometer stort og har 397 569 innbyggere (2004).
Binh Thanh

Bình Thạnh (Quận Bình Thạnh) er en av Ho Chi Minh-byens 24 bydeler. 
Området er 20,8 kvadratkilometer stort og har 451,526 innbyggere (2004).


== Eksterne lenker ==
Offisielt nettsted
Ole Amund Gjersvik

Ole Amund Gjersvik (født 10. desember 1963) er en norsk musiker, komponist, bassist og musikkprodusent, som hovedsakelig spiller kontrabass og bassgitar. 


== Utdannelse ==
Gjersvik er utdannet kontrabassist ved Bergen Musikkonservatorium, Griegakademiet i Bergen. 


== Musikerkarriere ==
Han er kjent både som soloartist og som bassist i blant annet Trang Fødsel og i Rune Larsens Lollipop. 
Gjersvik har turnert med artister og band som Trang Fødsel, Mostly Robinson, Lollipop, Kaizers Orchestra, Poems For Trio, Ketil Bjørnstad, Ole Paus, Kenneth Sivertsen, Karl Seglem, Per Jørgensen, Olav Dale, Ivar Medaas, Ove Thue, og den siste liveutgaven av Saft.
I 1990 startet Gjersvik enkeltpersonsforetaket Acoustic Records, som blant annet utgir plater. Samme år debuterte han med sin første soloplate A Voice from the Past. I 2009 sluttet han i Trang Fødsel.
Gjersvik har også hatt egne bandprosjekter, med navn som Ole Amund Gjersvik Quintet, Ole Amund Gjersvik Quartet, Ole Amund Gjersvik Trio og Combo Tango. Dessuten har han vært orkesterleder og arrangør for Britt Synnøve Johansens tangoprosjekt Skyt meg med tre roser.
Han har videre spilt jevnlig på oppsetninger ved Den Nationale Scene og på diverse kabaret og revyoppsetninger. Eksempler på dette er «Sound of Newsweek» og «Norge mitt Norge» med Ole Paus, «Sweet Charity» med Wenche Myhre, «Evyen» med Frode Rasmussen, «Alltid til Stede» med Jan Eggum, Anne Marit Jacobsen og Marit Voldsæter. I tillegg til dette har han spilt i en rekke husorkestre i NRK og TV 2, blant annet i Rune Larsens Lollipop, Casablanca, God ettermiddag Norge, i Gunnars Bakgård, og under åpningen av TV 2. Han har også samarbeidet med Frode Grytten; Gjersvik og Grytten har blant annet hatt oppdrag for Den kulturelle skolesekken sammen.


== Priser ==
I 2000 mottok Gjersvik Gammleng-prisen for sin innsats som studiomusiker.I 2011 mottok Gjersvik stipend fra Komponistenes Vederlagsfond.


== Diskografi ==


== Referanser ==


== Litteratur ==
Richard Cook & Brian Morton: The Penguin Guide to Jazz Recordings, 8th Edition, London, Penguin, 2006 ISBN 0-141-02327-9
Bergensavisen: En mann og en kontrabass - Intervju med Ole Amund Gjersvik  


== Eksterne lenker ==
(en) Ole Amund Gjersvik – kategori av bilder, video eller lyd på Commons 
(en) Ole Amund Gjersvik på Discogs 
(en) Ole Amund Gjersvik på MusicBrainz 
(no) Ole Amund Gjersvik på Rockipedia 
(no) Groove.no artist  Ole Amund Gjersvik
(no) Jazz i Norge Inventarium med Ole Amund Gjersvik
(no) Jazz i Norge presenterer de beste norske jazzalbum 2011 med Marius Neset og Ole Amund Gjersvik